cyanic-selkie/wikianc huggingface dataset:
Kick-Ass (film)
Ferfolch
Nei in perioade fan ûnwissichheid oer de fraach oft der ea in ferfolch op Kick-Ass makke wurde soe, waard dêr yn 2012 ta besletten. Kick-Ass 2 kaam út yn 2013, mei op 'e nij Aaron Taylor-Johnson en Chloë Grace Moretz yn 'e haadrollen, en Christopher Mintz-Plasse as de wichtichtste antagonist, dy't him dêrfoar in nij alter ego as supersmjunt oanmjit, mei as namme "the Motherfucker".
Joazeftsjerke (Assen)
Skiednis
Op 13 juny 1910 waard troch ynslach fan de bliksem de toer fan de Grutte Tsjerke troffen. Fanwegen de hichte wie de brân min te dwêsten en sadwaande moast de toer troch in nije toer neffens in ûntwerp fan de Grinzer arsjitekt Huurman ferfongen wurde. Ek it oargel van Van Dam út 1896 rekke troch wetterskea skansearre.
Katedraal fan Salisbury
Restauraasjes en ynterieur
thumb|Trije-ienheidskapel De katedraal fan Salisbury ûnderfûn yn de reformaasje en de Ingelske boargerkriich fan de 17e iuw hast gjin skea. Dochs waard nei in tiidrek fan trije iuwen yn de lette 18e iuw en begjin 19e iuw in restauraasje needsaaklik. Tige drastysk wiene de yngrepen dy't James Wyatt ûnder biskop Shute Barrington fan 1789 oant 1792 útfierde. De frijsteande klokketoer waard ôfbrutsen en hy makke de grûn foar de katedraal flak om der in gersflakte fan te meitsjen. It midsiuwske doksaal waard troch in neogoatysk doksaal ferfongen en it heechalter ferhûze nei de Trije-ienheidskapel (Trinity Chapel). Twa 15e iuwske kapellen yn de perpendicular-styl dy't oan wjersiden fan de Trije-ienheidskapel stiene waarden ôfbrutsen. Fierders liet Wyatt de midsiuwske ramen foar in grut part fernije. It eastlike finster krige in foarstelling fan de Opstanning neffens in ûntwerp fan Joshua Reynolds, dat wer yn 1980 ferfongen waard troch in nij raam fan Gabriel Loire út Chartes mei in foarstelling fan gewissefinzenen. Wyatt liet ek de grêfmonuminten út it koer helje en se tusken de pylders fan it skip opstelle. It grêfmonumint foar Sir Richard Mompesson en syn frou Catharine krige yn 1964 de orizjinele kleuren werom. thumb|left|It ynterieur fan east nei west In twadde grutte restauraasje folge yn de jierren 1863–1878 ûnder lieding fan George Gilbert Scott. It heechalter waard no werom op it âlde plak set en fergrutte mei in heech massyf retabel. Yn 1984 waard yn it alter in stien fan de earste katedraal fan Old Sarum ynlein. Boppe it heechalter is in fan helder glês emaillearre finster mei de foarstelling fan Moazes mei de slang. Wyatt's doksaal moast wike foar in iepen metalen konstruksje. De resten fan de midsiuwske ramen waarden byinoar brocht en de waarden bypassende neogoatyske ramen ûntwurpen. Ek krige de katedraal gasbeljochting, ferwaarming en in nij oargel fan Henry Willis & Sons. Oan it eksterieur liet Scott grutte dielen fan de tsjerke fernije en sa bleau ek Salisbury lykas de measte oare Ingelske katedralen net sparre foar de 19e iuwske restauraasjedrift.
Terminator 3: Rise of the Machines
Casting
Arnold Schwarzenegger waard ree fûn om op 'e nij yn 'e hûd fan 'e Terminator te krûpen, mar Linda Hamilton sloech in oanbod ôf om nochris Sarah Connor te spyljen, mei't se teloarsteld wie oer it senario. Foar de rol fan John Connor, dy't yn 'e foargeande film fertolke wie troch Edward Furlong, besleaten Mostow en de produsinten in oare akteur te sykjen. Shane West, Jake Gyllenhaal en Logan Marshall-Green waarden serieus yn omtinken nommen, mar úteinlik foel de kar op Nick Stahl, nei't er trije kear audysje dien hie. Foar de rol fan Kate Brewster hie Mostow fan it begjin ôf oan Claire Danes al op it each, mar dy sloech it oanbod yn 't earstoan ôf. Dêrom waard Sophia Bush yn 'e rol cast, mar hoewol't Mostow tige entûsjast oer har wie, die oan it begjin fan 'e opnamen bliken dat er him fersind hie en dat se te jong oerkaam foar har rol. Op it lêste momint ferfong er har sadwaande dochs noch troch Danes.
Carrie ten Napel
Yn de simmer fan 2018 presintearre hja it NPO-programma Skûtsje Journaal, in gearwurking fan Omrop Fryslân, de SKS en Omrop Max. Op 9 septimber 2018 makke Ten Napel har debút op NPO Radio 1 as (mei)presintator fan De Perstribune. Ek is hja te sjen yn it programma Droomhuis gezocht.
Jerobeäm II fan Israel
Krekt as oare keningen fan Israel folge Jerobeäm net de wei fan de God fan Israel. De Skrift skriuwt dat hy net "ôfwykte fan de sûnden, dêr't Jerobeäm, de soan fan Nebat, Israel ta brocht hie".
Rostov oan de Don
Skiednis
Fanwegen de geunstige lokaasje fan de stêd bleau it tal ynwenners fan Rostov tanimmen: yn 1915 gyng de stêd oer de grins fan 100.000 hinne. Yn de Russyske Boargerkriich fochten Witen en Readen fûleindich om de stêd, dêr't in soad fabriken stiene, oant de stêd yn 1920 definityf yn hannen fan de bolsjewiken foel. Rostov en Nachitsjevan waarden yn 1920 gearfoege en de stêd krige doe de namme Rostov oan de Don. Yn de jierren 1941 en 1942 waard de stêd troch de Dútsers beset en foar in grut part ferneatige. Fan Ruslân wie Rostov oan de Don yn de Twadde Wrâldkriich ien fan de tsien slimst troffen stêden troch kriichgeweld. Yn 1942-1943 fermoarde SS Einsatzgruppe D yn Rostov likernôch 27.000 boargers (fral joaden mar ek etnyske Russen) op it plak dat Zmijovskaja Balka (Змиёвская балка, oers.: Slangeravyn) hjit.
Dagmar Stam
Stam volgde een opleiding aan de Gerrit Rietveld Akademy en moadeakademy yn Amsterdam. Se wie warber yn de reklamewrâld, oant hja troch it tydskrift Libelle frege waard om de rubryk Libelle weet 't te yllustrearjen.
Sûnt 1978 makket hja ek plaatsjes foar berneboeken fan ûnder oaren Vivian den Hollander, Nannie Kuiper en Carry Slee. Yn 1992 makke se tegearre mei Francine Oomen ferhalen oer Tommie & Saartje, dy't te sjen wiene yn Sesamstraat. Yn 'e mande mei Liesbeth van Binsbergen makke hja fan 1996 ôf oan in tal printsjeboeken yn it ramt fan it Basprojekt, ornearre om de taalûntwikkeling fan lytse bern te stipelearjen.
Kick-Ass 2 (film)
Plot
De plysje begjint dêrnei eltsenien yn in kostúm as de fijân te sjen. Der folget in massale arrestaasjeweach, wêrby't benammen superhelden oppakt wurde, om't dy makliker te finen binne as supersmjunten. Kick-Ass wurdt ek opspoard, mar as de plysjes by de Lizewski's oan 'e doar komme, hâldt Dave syn heit út dat hý Kick-Ass is en wurdt dêrop yn Dave syn plak arrestearre. Todd, dy't ûnderwilens syn drigemint om in eigen superheldeteam te finen wiermakke hat troch him oan te sluten by de Toxic Mega Cunts (sûnder dat er alhiel foar it ferstân hat wêr't dy foar steane), merkt sûnder euvelmoed yn it bywêzen fan Chris op dat de man dy't op 'e tillefyzje troch de plysje foar Kick-Ass holden wurdt, eins de heit fan Kick-Ass is. Dêrop lit Chris de heit fan Dave yn in plysjesel fermoardzje om him der dêrnei in foto fan te stjoeren.
Tramwei It Hearrenfean - De Jouwer
De tramline waard iepene op 26 maart 1882. De line wie oarspronklik in steamtramline dy 't It Hearrenfean mei De Jouwer ferbûn, fan dêrút koe fierder reizge wurde nei De Lemmer of Snits. Op 5 oktober 1947 waard de eksploitaasje fan de line oernomd fan de NTM troch de NS. Op 1 oktober 1949 gie it eigendom lykwols werom nei de NTM, wylst de NS wol de eksploitaasje útfieren bleau. op 23 desimber 1960 gie it spoar wer yn eigendom oer nei NS. Yn 1968 waard de tramwei opheft.
Isabella fan Mar
Libben
Robert fan Bruce kaam yn 1306, tsien jier nei it ferstjerren fan Isabella, op 'e Skotske troan as kening Robert I. Hy wertroude seis jier nei har dea mei Elizabeth fan Burgh, mei wa't er noch fjouwer oare bern krige, wêrûnder syn opfolger, kening David II fan Skotlân. Isabella har dochter Marjorie fan Bruce troude yn 1315 mei Walter Stewart, 6e grutsteedhâlder fan Skotlân. Harren soan, Isabella har beppesizzer, wie Robert II fan Skotlân, de earste kening fan Skotlân út it Hûs Stuart. Fan him stammen alle lettere Stuart-keningen fan Skotlân, Ingelân en Grut-Brittanje ôf, oant en mei (yn 'e froulike line) keninginne Elizabeth II.
Jon Dough
Pornokarriêre
Dough kaam fierders yn 1999 yn it nijs doe't er by de opnames fan 'e film Rough Sex, foar Anabolic Video, syn tsjinspylster Vivian Valentine in blau each sloech. Valentine sei lykwols yn in fraachpetear mei de Britske krante The Guardian: "Ik haw der gjin spyt fan en ik koesterje der ek gjin wrok oer." Troch de jierren hinne wûn Dough sân AVN Awards (de Oskars fan 'e pornowrâld), en dêrnjonken ek noch trije XRCO Awards. Boppedat waard er yn 1998 ynhuldige as lid fan 'e AVN Hall of Fame en yn 2006 as lid fan 'e XRCO Hall of Fame.
Wrigley Field
Wrigley Field (útspr.: ['ɹigli fi:ld]; likernôch: " rik -ly fiild") is in sportstadion yn 'e Amerikaanske stêd Chicago, dat brûkt wurdt foar it spyljen fan honkbal. It is de thúsbasis fan 'e Chicago Cubs, ien fan 'e beide honkbalteams yn 'e stêd dy't útkomme yn 'e Major League Baseball-kompetysje (MLB), de heechste honkbaldifyzje fan 'e Feriene Steaten. Wrigley Field leit op in hichte fan 180 m boppe seenivo en hat (sûnt 2017) in publykskapasiteit fan 41.649 persoanen. It stadion hat as bynamme The Friendly Confines ("De Freonlike Offreding"), in oantsjutting dy't popularisearre waard troch âld-Cubs-honkballer Ernie Banks. Wrigley Field is it op ien nei âldste stadion fan 'e MLB nei Fenway Park, en it iennichst oerbleaune stadion dêr't noch in team út 'e âlde Federal League spile hat.
Manabu Saito
(4 april 1990) is in Japansk fuotballer, dy't spilet foar Yokohama F. Marinos. Earder spile foar Ehime FC. spile ek yn it Japansk fuotbalalvetal. Hy die mei oan it Olympyske Simmerspullen 2012 en it Wrâldkampioenskip 2014.
Echte skiep
De echte skiep (wittenskiplike namme: Ovis) foarmje in ûnderskaai fan 'e klasse fan 'e sûchdieren (Mammalia), it skift fan 'e evenhoevigen (Artiodactyla), it ûnderskift fan 'e wjerkôgers (Ruminantia), it tuskenskift fan 'e hoarndieren (Pecora), de famylje fan 'e holhoarnigen (Bovidae), de ûnderfamylje fan 'e geiteftigen (Caprinae), de tûke fan 'e skiep en geiten (Caprini) en it skaai fan 'e skiep (Ovis). Dit ûnderskaai bestiet út trije oan fiif ferskillende libbene soarten (ôfhinklik fan 'e yndieling), dy't tige nau oaninoar besibbe binne. De bekendste fertsjintwurdiger is it gewoane, domestisearre skiep of hûsskiep (Ovis aries), dat oarspronklik fuortkommen wêze moat út it wylde skiep (Ovis Orientalis).
Bertetsjerke
Skiednis
Yn 135 liet keizer Hadrianus it plak boppe de grot oanlizze as in plak foar it oanbidden fan de Grykske god Adonis. Hieronymus skreau yn 420 dat de grot oan Adonis wijd wie en dat der in hillich wâld plante wie mei it doel om de oantins oan Jezus folslein út te wissen. Guon moderne gelearden wolle dêr net oan en binne fan betinken dat it krektoarsom oarspronklik in plak foar de ferearing fan Adonis west hat en dat de kristenen it plak letter brûkten om Jezus te earen. De âlderdom as plak fan de berte fan Jezus waard lykwols al troch Justinus de Martler (likernôch 100-165) fêstlein yn syn "Dialooch mei Trypho" dat de hillige famylje ûnderdak fûnen yn in grot bûten de stêd.
Basilyk fan Justinianus
De weropbou fûn plak yn de hjoeddeiske struktuer yn 565 yn opdracht fan de byzantynske keizer Justinianus I. By de ynfaazje fan de Perzen ûnder Khusro II waard Jeruzalim yn 614 ynnommen, mar de Bertetsjerke oerlibbe it kriichsgeweld. Neffens in leginde rekke de Perzyske kommandant sa oandien by it sjen fan in ôfbyld fan de Trije Wizen yn de klean fan Soroästryske preesters boppe de tagong, dat er opdracht joech de tsjerke te sparjen.
20e iuw - hjoeddedei
It Italjaanske bedriuw Piacenti en de Community Development Group wurkje sûnt 2013 oan de restauraasje fan de Bertetsjerke. By de restauraasje fûnen Italjanen yn 2016 in mozaïek fan in ingel, dy't ûnder in laach stúkwurk skûlgyng.
Bertegrot
De Bertegrot ûnder it haadalter foarmet de krypte fan de tsjerke en is tagongkik oer de treppen oan wjerskanten fan it koer. De grot makket diel út fan in hiel netwurk fan grotten, dy't tagonklik binne fanút de oangrinzgjende Katharinatsjerke. De gong dy't de grot mei oare grotten ferbynt is ornaris ôfsletten.
Lettertype
In lettertype is in ferskiningsfoarm fan in letterfamylje (Inelsk: typeface). It lettertype Times koe foarkomme yn ferskate fonts, lykas 10 punts kursyf, 7 punts fet, ensfh. It wurd ‘font’ hinget gear mei it Latynske wurd foar jitte, en ferwiist nei de yn lead, antimoan en tin getten setletters.
Jan Duyvendak
thumb|J.J.L. Duyvendak Jan Julius Lodewijk Duyvendak (Harns, 28 juny 1889 - Leien, 9 july 1954) wie in Nederlânsk sinolooch.
Oerzon
Fersprieding
De oerzon komt foar yn it grutste part fan Noard-Amearika, wêrûnder hast hiel Kanada, útsein Nûnavût, de Arktyske Arsjipel, it noardeasten fan 'e Noardwestlike Territoaria, de noardpunt fan Nûnavik (yn Kebek), súdlike Ontario, Nijfûnlân en de Keninginne Sjarlotte-eilannen. Yn Alaska komt er foar yn it grutste part fan 'e steat, útsein it uterste noarden en westen, en op it Alaska-skiereilân en de Aleoeten. Yn 'e legere 48 Feriene Steaten is er lânseigen op 'e westlike útein fan 'e Grutte Flakten, yn 'e Rocky Mountains en yn hast it hiele gebiet tusken de Rocky Mountains en de kust fan 'e Stille Oseaan, útsein westlik en súdlik Kalifornje en súdwestlik Arizona.
Haye van der Heyden
Libben
Fan 1990 ôf begûn Van de Heyden njonken syn toaniel- en kabaretwurk ek senario's foar de tillefyzje te skriuwen, û.m. foar komeedzjesearjes as In de Vlaamsche Pot, Kees & Co. en Kinderen Geen Bezwaar, en foar dramarigen as Baantjer (ûnder it pseudonym Pieke Daalders) en Bloedverwanten. Fierders presintearre er yn 2000 de ynteraktive kwis Webstrijd, en wied er ferskate jierren lang haad fan 'e ôfdieling Research and Development fan John de Mol Producties. Yn dy lêste hoedanichheid wie hy it dy't it realityprogramma Big Brother syn namme besoarge.
Last Call (koart ferhaal)
Ynhâld
Decker is in oplichter dy't wurket as útbater fan in winkel yn snypsnaarkes dy't sabeare ûnmisber binne foar swarte magy (hoewol't in echte tsjoender eins alle guod dat er dêrfoar nedich is, gewoan yn 'e supermerk krije kin). As se Decker ûnder druk sette, jout er ta dat er in klant fan sines, Meditrina Bassarid, yn kontakt brocht hat mei Caine. Harry sit nei oanlieding fan Decker syn ferhaal it meast yn noed oer it feit dat Meditrina mei in creditcard betelle hat. Tsjoenders hawwe in tige negatyf effekt op moderne technology, en Harry sels kin sadwaande nea mear as in pear oeren in creditcard by him hawwe foar't de ynformaasje opslein yn 'e magnetyske strip ferdwynt en de kaart ûnbrûkber wurdt. Dat in grutte keardel as Caine bang is fan Meditrina, wylst sy in creditcard brûkt, betsjut dus nei alle gedachten dat se net in minske is.
As Harry nochris yn him omgean lit wat er oant safier oer de saak oan 'e weet kommen is, beseft er dat de opskuor dy't Caine de jûns tefoaren yn MacAnally's makke, wierskynlik in ôfliedingsmeneuver wie sadat Bassarid by Mac syn bier komme koe. Mar wêrom woe se Mac syn bier oantaaste? Troch Mac syn boekhâlding nei te rinnen, ûntdekt Harry dat Mac earder dy deis in grutte lading fan syn bier ferkocht hat oan in cateringbedriuw dat de skyboxen yn it United Center, in basketbal- anneks iishockeystadion yn Chicago, betsjinnet. Dêr stiet op dat stuit in wedstryd fan 'e Chicago Bulls op it punt om te begjinnen.
Lânsetfinster
Lânsetfinsters komme fakentiden yn goatyske en neogoatyske tsjerken foar. Somtiden giet it om ien raam, mar se komme ek yn in pear foar of in groep yn in ûneven oantal mei it heechste raam yn it sintrum.
It arsjitekturale motyf waard foar it earst yn de Frânske goatyske perioade (1140-1200) tapast en fûn letter ek yn oare lannen neifolging yn de goatyske arsjitektuer.
NPO 1
Yn 2014 wie it de bêst besjoene stjoerder fan Nederlân, mei in gemiddeld merkoandiel fan 24.2% (doelgroep 6+, tiidrek 18:00 - 24:00 oere).
New York Comic Con
Hjoeddeistige sitewaasje
De New York Comic Con wurdt organisearre troch ReedPop, in difyzje fan Reed Exhibitions. Dat bedriuw is sels wer in dochterûndernimming fan útjouwerij Reed Elsevier. De New York Comic Con hat gjin konneksje mei de folle âldere en ek bekendere San Diego Comic-Con fan San Diego, en likemin mei de Big Apple Comic Con yn New York (foarhinne de Big Apple Convention), dy't organisearre wurdt troch Wizard Entertainment. ReedPop organisearret wol ferskate oare stripkonvinsjes, wêrûnder it Chicago Comic & Entertainment Expo (C2E2) en it Penny Arcade Expo (PAX). De fêste lokaasje fan it New York Comic Con is noch altyd it Jacob K. Javits Convention Center yn 'e borough Manhattan.
Lotarius I
Middenryk
Fredesûnderhannelings tusken de trije bruorren, Lotarius, Loadewyk en Karel, begûnen en yn juny 842 moeten de bruorren op in eilân yn de rivier de Saône. Hja kamen oerien, nei in soad stinnen en switten, dat late ta it Ferdrach fan Verdun dat tekene waard yn augustus 843. Lotarius krige de keizerstitel, it keninkryk Itaalje en in lange stripe lân fan de Noardsee yn Fryslân oant de Middellânske See. Syn gebiet omfieme Fryslân, de Nederlannen, Elsas, Loataringen, Boergonje, Dútslân bewesten de Ryn mei Aken, it westlike part fan Switserlân en Noard-Itaalje. Hy skonk Itaalje al rillegau oan syn âldste soan Loadewyk. Lotarius krige al gau mei oanfallen te krijen en moast syn ryk ferdigenje tsjin de Wytsingen, dy't Fryslân ynfoelen, en de Sarasenen, dy't Itaalje ynfoelen.
Deborah Kerr
Films
Tsjin dy tiid begûn Kerr derop te stean dat har namme útsprutsen wurde moast as [kɑː(ɹ)] (ynstee fan 'e gongberder útspraak [kœː(ɹ)] (lykas cur, dat "strjithûn" of "rotsak" betsjut). De Amerikaanske filmstudio Metro-Goldwyn-Mayer (MGM) begûn har dêrom letter oan te priizgjen mei de slogan Kerr rhymes with Star!" ("Kerr rymt op Stjer!"). Kerr kaam ûnder de oandacht fan MGM troch har rol as in beswierde non yn Black Narcissus, út 1947, dy't ek yn 'e Feriene Steaten súksesfol wie. Fanwegen har Britsk-Ingelske aksint en har nei Amerikaanske mjitstêven deftige hâlden en dragen waard se yn Hollywood yn 'e iene nei de oare rol cast as in ferfine en reservearre Ingelske dame, lykas yn Edward, My Son'' (1949), dêr't se har earste Oscar-nominaasje mei yn 'e wacht sleepte. Sels hie se net in soad aardichheid oan sokke rollen, en dêrom griep se eltse kâns ta oarsoartige optredens oan. Sadwaande wie se te sjen yn û.m. King Solomon's Mines (1950), in aventoerefilm dy't op lokaasje yn Afrika opnommen waard; yn it religieuze epos Quo Vadis? (1951); en yn 'e remake fan The Prisoner of Zenda (1952). Yn 1952 spile Kerr ek yn twa harkspullen op 'e radio.
Yn 1953 fertolke Kerr de rol fan Catherine Parr yn it kostúmdrama Young Bess, oer de jonge jierren fan 'e Ingelske keninginne Elizabeth I (spile troch Jean Simmons). Datselde jiers spile se ek de rol fan 'e sensuele Karen Holmes, in ferbittere frou fan in militêr, as tsjinspylster fan Burt Lancaster yn 'e film From Here to Eternity, wêrfoar't se har twadde Oscar-nominaasje krige. Dêrnei hie Kerr de rollen foar it útkiezen, en spile se in ûnderdrukte troude frou yn The End of the Affair (1955), in non yn Heaven Knows, Mr. Allison (1957, as tsjinspylster fan har goede freon Robert Mitchum), in memmepopke yn Separate Tables (1956), in Australyske skieppeboerinne yn The Sundowners, en in gûvernante yn sawol The Innocents (1961) as The Chalk Garden (1964).
Priveelibben
Yn elts gefal troude Kerr twaris, de earste kear op 29 novimber 1945 mei Anthony Bartley, in Britske oarlochsheld en ofsier by de Britske loftmacht RAF. Mei him krige Kerr twa dochters: Melanie Jane (1947) en Francesca Ann (1951), dy't letter trouwe soe mei de akteur John Shrapnel. Kerr har earste houlik wie problematysk, mei't Bartley oergeunstich wie op har ferneamdheid en finansjele súkses. Harren houlik einige yn 1959 dan ek yn in skieding. Op 23 july 1960 wertroude Kerr mei de skriuwer Peter Viertel, wêrmei't se ek de styfmem waard fan dy syn dochter Christine.
Kerr wenne jierrenlang yn it Switserske Klosters en it Spaanske Marbella, mar nei geraden dat har sûnens minder waard sette se har wer yn Grut-Brittanje nei wenjen, om tichter by har dochters te wêzen. Peter Viertel bleau lykwols yn Marbella.
Setsu Sawagata
wie in Japansk fuotballer. Earder spile foar Osaka SC.
To Trade the Stars
Ynhâld
Sjoch foar wat foarôfgie: A Thousand Words for Stranger, § Ynhâld en Ties of Power, § Ynhâld.
Lord Howe (eilân)
Floara en fauna
Guon oare lânseigen soarten wiene net sa lokkich. De Lord Howe-moerashin, de wythalsdo, de readkroanparkyt en de tasmangint waarden allegear al foàr 1900 troch de minske útrûge, itsij troch oerbejaging, itsij om't se it op 'e lânbougewaaksen fan 'e minsken foarsjoen hiene en as skealik ûngedierte beskôge waarden. Der is noch mar ien lânseigen sûchdier op Lord Howe oer: de grutte wâldflearmûs. De Lord Howe-langearflearmûs is inkeld bekend fan bonkeresten, en men giet derfan út dat dy útrûge is troch de rotten. De beide lânseigen reptilesoarten, de Lord Howe-skink en de Lord Howe-gekko, binne op it haadeilân seldsum, mar komme op 'e lytsere eilantsjes noch rûnom foar.
Bestjoer
Lord Howe makket ûnderdiel út fan 'e Australyske steat Nij-Súd-Wales. Bestjoerlik hat it de status fan in "net-ynkorporearre gebiet", dat bestjoerd wurdt troch de Lord Howe-eilânried (Lord Howe Island Board). Dat is in fertsjintwurdigjend orgaan fan sân leden (sûnt 2004), wêrfan't fjouwer keazen wurde troch de ynwenners fan it eilân. De eilânried is rekkenskip skuldich oan 'e Nijsúdwelske Minister fan Miljeu en Erfskip. Troch dizze bestjoerskonstruksje genietet Lord Howe folle mear autonomy as lykfol hokker oar diel fan Nij-Súd-Wales.
Ekonomy
De ekonomy fan Lord Howe stipet op mar twa dingen: de eksport fan kentiapalmen as sierplanten, en it toerisme. De lânseigen kentiapalm wurdt op it eilân de thatch palm ("tekpalm") neamd, mei't de iere kolonisten de blêden brûkten om 'e dakken fan harren wenten mei te bedekken. It mylde klimaat hat makke dat dizze palmsoarte mei in bytsje ljocht, in drûge lucht en legige temperatueren takin, wat it in ideäle plant makket foar binnendoar. It is no de populêrste sierplant fan 'e wrâld, en mei de ferkeap fan sied en jonge planten fertsjinnet Lord Howe Au$2 miljoen jiers – net in reuseftich bedrach, mar dochs net gek foar in befolking fan mar 350 minsken. right|thumb|250px|De lânseigen [[kentiapalmen fan Lord Howe.]]
NPO 2
Yn 2008 hie NPO 2 (doe Nederlân 2) in merkoandiel fan 7,1% en wie dêrmei wat publyk oanbelanget de fyfde stjoerder fan Nederlân. Netkoördinator is sûnt 1 oktober 2012 Gijs van Beuzekom.
Jan Van Beers (dichter)
Biografy
Van Beers hat it deistich libben, de Flaamske natuer en plattelânslibben, yn ienfâldige, suvere ferzen beskreaun. Syn earste dichtbondel "Jongelingsdromen" ferskynde yn 1853. It wiene gedichten oer ûngelokkige minsken. Van Beers wie populêr yn Nederlân en droech dêr geregelgwei syn gedichten foar.
Carthage (Tennessee)
Carthage is faaks it meast bekend as wenplak fan de eardere ficepresidint Al Gore en syn heit, senator Albert Gore, sr..
Witte Paarden
Lizzing
De buorskip hat winliken in beboude kom en hat dêrtroch blauwe kombuorden. It plak wurdt dan ek wol as doarp sjoen.
Herfoarme tsjerke (Oostwold)
De herfoarme tsjerke fan Eastwâld (Oostwold) yn de gemeente Aldamt Grinslân, is in krústsjerke út 1775 en ferfong eartiids in âldere tsjerke út 1598.
USA Today
Skiednis
Fan 'e simmer fan 1981 ôf printe de Gannett Company de earst prototypen ôf fan wat USA Today wurde soe. In foarbyld fan in ier regionaal prototype wie de East Bay Today, dy't publisearre waard yn it Kalifornyske Oakland. Op 5 desimber 1981 joech de bestjoersrie fan Gannett tastimming foar it oprjochtsjen fan USA Today as nije nasjonale krante. Nei mear as in jier fan tarieding waard op 15 desimber 1982 yn 'e krite fan Washington, D.C. en Baltimore de earste edysje fan it nije deiblêd op 'e merk brocht, wêrby't eksimplaren foar 25¢ oer de toanbank giene (yn hjoeddeistich jild komt dat del op 61¢).
Sakae Takahashi
wie in Japansk fuotballer. Earder spile foar Osaka SC.
Franz Heep
Libben en wurk
Nei de Twadde Wrâldkriich emigrearre er yn 1947 nei Brazylje en sette him nei wenjen yn São Paulo. Dêr wurke er earst foar in yngenieurs- en oannimmersburo, mar stichte yn 1950 in eigen arsjitekteburo. Yn 1952 waard er steatsboarger en yn 1959 waard er dêr offisjeel erkend as arsjitekt. São Paulo hie yn dy tiid in foarkar foar útlânske arsjitekten. Sadwaande koe Heep de measte fan syn bouplannen dêr stal jaan. Ta syn fermeamdste wurk heart de Edifício Itália, dy't mei 168 meter de heechste wolkekliuwer fan São Paulo is.
Stalking
Stalking (útspr.: ['stɔ:kɪŋ], "stôking", en net "stal-king", sa't Nederlanners it faak misútsprekke) is it systematysk lestichfallen fan immen, troch dy persoan te efterfolgjen en allegeduerigen op hinderlike wize kontakt mei dy persoan op te nimmen. De term 'stalking' komt út it Ingelsk en is ôflaat fan it tiidwurd to stalk, dat "beslûpe" betsjut, ornaris yn 'e sin fan it beslûpen fan jachtwyld troch de jager. Stalking is in misdriuw dat yn guon gefallen ek bedriging omfiemet. Stalking kin mei lytse dingen begjinne en stadichwei oanboazje ta slimmere strafbere feiten, lykas kwealaster, smaad, cybernarderij, wraakporno, fandalisme, mishanneling, seksueel misbrûk of sels moard.
Freddie Oversteegen
Freddie Oversteegen (Schoten, 6 septimber 1925 - Driehuis, 5 septimber 2018), wie yn de Twadde Wrâldoarloch in Nederlânske fersetsstriidster yn de Ried fan Ferset (Raad van Verzet, RVV). Yn de oarlochsjierren fierde se in protte fersetsaktiviteiten út mei har suster Truus Oversteegen en Hannie Schaft.
Stalking
Stalkers kinne om ferskillende redens ta har dieden komme, al giet it frijwol altyd om lju dy't psychysk en/of emosjoneel labyl binne. Faak giet it om in earder minner(esse) fan it slachtoffer, dy't it net ferkropje kin dat it slachtoffer in ein oan 'e relaasje makke hat en dêrom wraak nimme wol of gewoan wegeret om 'e ein fan 'e relaasje te akseptearjen. Ek is it mooglik dat in stalker him of har in leafdesrelaasje mei it slachtoffer ynbyldet dy't yn wurklikheid nea plakfûn hat. Soks hjit erotomany, en bart nochal ris mei fans fan bekendheden, dy't yn har eigen holle in relaasje ûnderhâlde mei harren idoal.
Echte bearen (ûnderfamylje)
De echte bearen (wittenskiplike namme: Ursinae) foarmje in ûnderfamylje fan 'e klasse fan 'e sûchdieren (Mammalia), it skift fan 'e rôfdieren (Carnivora), it ûnderskift fan 'e hûndieren (Caniformia), it tuskenskift fan 'e poalrôfdieren (Arctoidea), de boppefamylje fan 'e beardieren of beareftigen (Ursoidea) en de famylje fan 'e bearen (Ursidae). Ta dizze taksonomyske groep hearre 6 libbene soarten bearen, wêrûnder de bekende brune bear (Ursus arctos) en iisbear (Ursus maritimus). De ûnderfamylje fan 'e echte bearen (Ursinae) moat net betize wurde mei it lyknammige skaai fan 'e echte bearen (Ursus).
Juanita Growing Thunder Fogarty
Karriêre
Fogarty makket de tradisjonele dracht fan har folk, de Assiniboin, en de oare stammen fan 'e noardlike Grutte Flakten. Dêrnjonken makket se ek assessoires, lykas tassen, pûden foar pipen, reiswidzen, poppen, foedralen foar gewearen en skieën foar messen. Al har wurk fersiert se mei kralewurk en borduersels wêryn't se oerzonstikels ynkorporearret.
Rush Limbaugh
Abortus
Limbaugh wie foel op abortus tsjin. Twa wike lang yn 1989 die er "skiller-abortussen", dêr't er hommels in tillefoanpetear einige mei it lûd fan in stofsûger en in gjalp. Hy ûntkende dat er de tillefoan opsmiten hie, itjinge er de skillers foarsei net te dwaan, mar harren sjen litte woe de "trageedzje fan abortus" en derop te wizen dat abortus winliken moard is.
Priveelibben
Limbaugh wenne fan 1996 oant syn dea yn 2021 yn Palm Beach (Floarida). Neffens in freon rekke Limbaugh fereale mei Palm Beach doe't er it plak yn 1995 besocht hie. Limbaugh ferhuze dêrnei fan New York nei Palm Beach en mocht it graach lije dat, ta tsjinstelling fan de steat New York, Floarida gjin ynkomstebelesting heft.
Jan Nicolaas Bakhuizen van den Brink
Jan Nicolaas Bakhuizen van den Brink, (De Jouwer, 25 maaie 1896 - Leien, 5 novimber 1987), wie in Nederlânsk tsjerkehistoarikus, heechlearaar yn de skiednis fan it kristendom en fan de learstellings fan de kristlike godstsjinst, yn it bysûnder fan it grifformeard protestantisme oan de Ryksuniversiteit Leien.
Karriêre
Bakhuizen van den Brink waard yn 1934 beneamd as heechlearaar yn de skiednis fan it kristendom en fan de learstellingen fan kristlike godstsjinst, yn it bysûnder fan it grifformeard protestantisme, as opfolger fan A. Eekhof. Syn oraasje gie: Incarnatie en verlossing bij Irenaeus. Hy lei him ta op it fan nij besinnen op it wêzen en de funksje fan de tsjerke mei de klam op de patristyk. Bakhuizen van den Brink wie mear as fjirtich jier redakteur fan it Nederlânsk argyf foar Tsjerkeskiednis, dêr't hy syn stream fan publikaasjes ûnderbrocht. Flak foar de Twadde Wrâldoarloch publisearre hy in monumintale krityske edysje fan de Nederlânske belidenisgeskriften, dy't nei syn emeritaat werprinte waarden. Yn de oarloch riede hy edysjes fan teksten fan Tertullianus en Cyprianus ta, dy't benammen foar de ûntwikkeling fan de ekklesiology fan fûnemintele betsjutting wiene. Begjin 1940 besleat hy om yn de mande mei syn Grinslânske kollega J. Lindeboom, in Handboek der kerkgeschiedenis gear te stallen, dat yn it plak komme moast fan de destiids oan de teologyske fakulteiten brûkte Kompendium der Kirchengeschichte fan Karl Heussi, wêryn oan Nederlânske ûntwikkelingen net folle omtinken jûn waard. It earste die ferskynde al yn 1942, it twadde aakm yn 1945 fan de parse.
NPO Radio 1
Skiednis
De stjoerderkoördinator is Laurens Borst. Yn 2016 stjoerden de folgjende omroppen út op Radio 1: NOS, AVROTROS, KRO-NCRV, BNN-VARA, WNL, EO, NTR, VPRO, MAX, PowNed en Human.
Martin Brand
Libben en wurk
Brand waard opbrocht yn de omkriten fan Emmeloard. Hy studearre trije jier oan keunstakademi ArtEZ Art & Design Zwolle yn Swol, mar make dy oplieding net dien. Dêrnei folge er in diakonaal jier by de jongereinorganisaasje Youth for Christ. Brand is sûnt 2004 belutsen by de ynternasjonale yntertsjerklike sindingsorganisaasje Operaasje Mobilisaasje. Hy wurke dêr as sjonger/sprekker en skriuwer.
W. Richard West sr.
Jonkheid en oplieding
Neitiid ûnderhold West himsels as oaljewurker yn Oklahoma, mar syn pasje wie keunst. Ien fan West syn earste keunstlearaars wie de Súdlike Arapaho-skilder Carl Sweezy. Fan 1936 oant 1938 learde er fierder oan it Bacone Kolleezje yn Muskogee, dêr't er les krige fan 'e foaroansteande Kriik-Pâny-Witsjitta-keunstner Acee Blue Eagle. Yn 1941 behelle West oan 'e Universiteit fan Oklahoma in bachelorstitel yn 'e skiene keunsten, dy't er yn 1950 omsette yn in mastergraad.
Klemenstsjerke (Havelte)
Skiednis
Yn 1660 foar by in fûle stoarm in part fan de toer op de tsjerke. By de renovaasje moast ek in oare preekstoel oanskaft wurde.
Hank Adams
Besettingsaksjes
Begjin 1970-er jierren joech Adams him by de Amerikaanske Yndiaanske Beweging (AIM). Hy die yn 1972 mei oan 'e protestmars troch it hiele lân nei Washington, D.C. ta, dy't bekend kaam te stean as it Trail of Broken Treaties ("Paad fan Brutsen Ferdraggen"). Ek naam er diel oan 'e besetting fan it haadkantoar fan it Buro fan Yndiaanske Saken yn Washington, D.C., dêr't dy protestmars op útrûn. Adams wie ien fan 'e opstellers fan it Twenty Points Proposal, in list fan betingsten fan 'e besetters om it gebou frijwillich te ferlitten. Hoewol't dy betingsten troch it Amerikaanske regear net akseptearre waarden, wurdt de list noch altyd sjoen as in presintaasje fan 'e doelen fan soevereiniteit en selsbeskikkingsrjocht foar de Yndianen. Wol wist Adams in amnesty foar de besetters los te krijen, sadat de besetting úteinlik freedsum beëinige wurde koe.
Kleaster Rupertsberg
Rupersberg hjoed-de-dei
Tsjintwurdich meitsje frijwilligers fan de "Rupertsberger Hildegardgesellschaft" it besichtigjen fan in pear kelders mooglik. De kelders binne net ûntstien yn Hildegard's tiid, mar yn de kelders is in útstalling oer it wurk en libben fan de hillige mystikus.
Doom (film)
Produksje
Troch it súkses dat it fideospultsje Doom II yn 1994 en 1995 hie, ûntstie der yn 'e filmyndustry fan Hollywood belangstelling om in live action-film te meitsjen op basis fan 'e Doom-rige. Universal Pictures kocht de filmrjochten, mar ferkocht dy letter troch oan Columbia Pictures. Ta in ferfilming kaam it lykwols net. Dat lei oan ferkate omstannichheden, wêrûnder in gebrek oan beskikbere filmprodusinten, ûntefredenheid oer de iere senario's en it bloedbad op 'e Columbine High School yn april 1999, dat troch in soad lju witen waard oan 'e ynfloed fan gewelddiedige fideospultsjes. Nei't de ferkochte filmrjochten ferrûn wiene, nûge id Software, de produsint fan 'e Doom-searje, yn 2004, by de presintaasje fan Doom 3, fertsjintwurdigers fan ferskate filmstudio's út, mei de bedoeling om 'e filmrjochten op 'e nij oan 'e man te bringen. Uteinlik bieten produsinten Lorenzo di Bonaventura en John Wells ta.
Prikslydzjen op de Paralympyske Winterspullen
100px|right
Yn Nederlân wurdt dizze sport noch altyd aktyf beoefene troch sporters mei en sûnder beheinings.
Ynternasjonaal Filmfestival fan Moskou
Skiednis
Yn 1988 waard de dokumintêreseksje fan it Ynternasjonaal Filmfestival fan Moskou ôfspjalten om it selsstannige Dokumintêrefilmfestival fan Leningrad te wurden. Pas rom nei de fal fan it Izeren Gerdyn yn 1989 en de ynstoarting fan 'e Sovjet-Uny yn 1991 waard it Ynternasjonaal Filmfestival fan Moskou yn 1995 in jierliks barren. Yn 1998 gie it evenemint oer omreden fan finansjele swierrichheden. Fan 2006 ôf waarden yn it ramt fan it festival ek wer dokumintêres fertoand, en yn 2011 krige it festival wer in eigen seksje foar dokumintêres.
Prizen
In oare priis dy't op it Ynternasjonaal Filmfestival fan Moskou útrikt wurdt, is de Stanislavskypriis, dêr't de bêste aktearprestaasje mei eare wurdt. Dy priis is troch de jierren hinne takend oan û.o. Jack Nicholson, Jeanne Moreau, Meryl Streep, Harvey Keitel, Fanny Ardant, Gérard Depardieu, Isabelle Huppert, Emmanuelle Beart, Helen Mirren en Catherine Deneuve.
Fort Qu'Appelle (Saskatchewan)
Fort Qu'Appelle (útspr.: [fɔɹt kǝ'pɛl]; Assiniboin: Hókuwa O’įnažį, útspr.: [ho:'kuwa o'ʔĩ:naʒĩ]) is in stedsje (town) yn 'e plattelânsgemeente North Qu'Appelle, yn it suden fan 'e Kanadeeske provinsje Saskatchewan. It leit yn 'e Delling fan de Qu'Appelle, likernôch 70 km noardeastlik fan 'e stêd Regina, en hie neffens gegevens fan 'e folkstelling fan 2006 doe goed 1.900 ynwenners.
Etymology
De namme fan Fort Qu'Appelle komt fan 'e rivier de Qu'Appelle, wêrfan't de (Frânske) namme betsjut: "wa't ropt". Dat komt wer fan 'e namme dy't de rivier yn 'e taal fan 'e Kry-Yndianen hat: Kahtepwas, "de rivier dy't ropt".
Skiednis
It hjoeddeistige Fort Qu'Appelle is it trêde plak dat sa hjit. It earste wie in hannelspost fan 'e Noardwestlike Kompanjy, ek yn 'e Delling fan 'e Qu'Appelle, mar deunby de grins mei Manitoba, dy't bestie fan 1801 oant 1805. It twadde wie in hannelspost fan 'e Hudsonbaaikompanjy benoarden it hjoeddeistige Whitewood, dy't bestie fan 1813 oant 1819. It tsjintwurdige Fort Qu'Appelle giet werom op in trêde hannelspost, dy't yn 1852 troch de Hudsonbaaikompanjy stifte waard op it krúspunt fan ferskate histoaryske rûtes (trails) troch westlik Kanada. De post rekke nei 1854 tsien jier lang yn ûnbrûk, mar waard yn 1864 nij libben ynblaasd.
Sûnt 1963 hat de plattelânskrite om Fort Qu'Appelle hinne te lijen hân ûnder in stadige befolkingskrimp, dy't makke hat dat in protte sosjale fersjennings (ûnderwiis, winkels, sûnenssoarch, tsjerke), dy't foarhinne yn 'e doarpen beskikber wiene, no yn gruttere plakken lykas Fort Qu'Appelle konsintrearre binne. Oan 'e oare kant hat it toerisme foar nije ympulsen soarge, mei de opkomst fan û.m. wintersporten as skyen, dêr't men foar yn 'e heuvels besuden it stedsje telâne kin.
Twadde Keamerferkiezingen 2021
De ferkiezings fan de Twadde Keamer 2021 binne de algemiene Nederlânske ferkiezings foar de Twadde Keamer fan de Steaten-Generaal dy't fan moandei 15 maart oan en mei waansdei 17 maart 2021 holden waarden.
Prikslydzjen op de Paralympyske Winterspullen 1980
De IIe Paralympyske Winterspullen waarden yn 1980 hâlden yn it Noarske Geilo.
Blind date
Datinghânliedings advisearje om by in blind date net út iten te gean, mar ôf te praten op in plak dêr't in protte folk komt, mar dêr't dochs rêstich in petear fierd wurde kin, en dêr't wat te sjen of te belibjen falt dat ta ûnderwerp fan dat petear tsjinje kin. Foarbylden kinne wêze in tentoanstelling, in botanyske tún of in priuwerij.
Victory Conditions
Ynhâld
Op it romtestasjon fan Cascadia, yn 'e Moscoe Konfederaasje, hat Toby Vatta, it geniale jonge famyljelid fan Ky dat ûnder fâdij fan Stella stiet, ferkearing krigen mei in Zori Louarri, dy't op skoalle by him yn 'e klasse sit. As Zori har heit Toby besiket te ûntfieren, docht bliken dat de man in trewant fan piratelieder Gammis Turek is. Troch Toby syn eigen fernimstigens, Stella har rislút hanneljen en it feit dat Zori har tsjin har heit keart en alle war docht om Toby frij te krijen, rint dit ynsidint mei in skamper ôf.
Vatta's War
Oyten (gemeente)
Oyten (Platdútsk Eiten) is in gemeente yn it distrikt Verden fan de dielsteat Nedersaksen. De gemeente waard neamd nei it doarp mei deselde namme, dat no de kearn foarmet. By Bremen is er is te finen op in geastrêch oan de rjochterside fan de Weser. Hy wurdt yn it noarden begrinzge troch it rivierke de Wümme.
Wahpeton Dakota Naasje
Skiednis
De Wahpeton Dakota Naasje krige yn 1878 yn Kanada formele erkenning as in "earste naasje". Fanwegen de help dy't de foarâlden fan 'e troep de Britten bean hiene yn 'e Oarloch fan 1812, tsjin 'e Amerikanen, waard harren troch kening George III in saneamde Ferdrachsmedalje (Treaty Medal) takend, dy't tsjintwurdich yn brûklien is by it Histoarysk Museum fan Prince Albert, en inkeld foar spesjale gelegenheden nei it reservaat ta brocht wurdt. De Wahpeton Dakota Naasje waard yn 1918 swier troffen troch de Spaanske gryp: fan 'e likernôch 300 stamleden oerlibben mar in stik as 30 de epidemy. Neitiid waard der mei de nei-oan wenjende Kry-stammen in protte yninoar omtroud, en hoewol't de Wahpeton Dakota Naasje noch altyd in sterke Dakota-identiteit beholden hat, binne in protte fan 'e leden eins foar de helte of noch mear fan Kry-ôfstamming.
Ynstitút
In ynstitút is in organisaasje dy't oprjochte is foar in dúdlik ôfbeakene doel. Dêrby giet it faak om ynstellings op it mêd fan wittenskiplik ûndersyk, mar it binne ek gauris organisaasjes út it ûnderwiis. Yn dat lêste gefal giet it faak om spesjalistysk beropsûnderwiis of om folwoeksene-ûnderwiis. Ek komt it foar dat ynstituten ûnderdiel útmeitsje fan in universiteit, dêr't se dan almeast ien fakulteit omfiemje, lykas it Frysk Ynstitút oan de Ryksuniversiteit Grins. It wurd 'ynstitút' komt fia it Frânske institut fan it Latynske institutum, dat "gewoante" of "fasiliteit" betsjut.
Giorgio Demetrio Gallaro
Giorgio Demetrio Gallaro (Pozzallo, 16 jannewaris 1948) is in Italjaansk geastlike fan 'e Italo-Albaneeske Katolike Tsjerke. Sûnt 2015 is er biskop fan it eparchaat Piana degli Albanesi.
United Center
Skiednis
De bou fan wat it United Center wurde soe, sette op 6 april 1992 útein en duorre oant mids 1994. Der waard benammen beton en 3.500 ton stiel brûkt. De bou koste $175 miljoen. Arsjitekt fan it nije gebou wie Thornton Tomasetti. It bouprojekt waard útfierd troch Populous (doe HOK Sport), W.E. Simpson Company en Marmon Mok. Op 18 augustus 1994 waard it nije stadion iepene, wêrnei't it âlde Chicago Stadium sloopt waard. De Bulls namen fuort dêrnei har yntrek yn it United Center, mar de Blackhawks folgen pas yn 1995, fanwegen de NHL-lockout fan 1994-1995 (wêrby't it management de spilers wurk wegere omreden fan in arbeidskonflikt).
Epifanykatedraal (Jekaterineburch)
Skiednis
Yn 1745 waard ter ferfanging fan de ferfallen Katarinatsjerke by de bazar de houten Epifanytsjerke boud. De tsjerke waard foltôge yn 1747 en waard yn 1755 útwreide mei in kapel ta eare fan de apostels Petrus en Paulus. Yn 1770 waard de tsjerke ôfbrutsen en ferhuze nei de Himelfeartsheuvel, dêr't de tsjerke wer opboud waard as de Himelfearttsjerke (en yn 1792 plak meitsje moast foar de stiennen noch jimmeroan besteande Himelfearttsjerke).
De ferneatiging fan de katedraal
It plein krige nei de sloop de namme Plein 1905 en op it plak fan de katedraal kaam earst in monumint foar Jozef Stalin en letter, yn de jierren 1950, yn stee dêrfan, in monumint foar Vladimir Lenin.
Else Talsma
Libben en karriêre
Talsma waard de fêste rol fan it skoalfamke Steef taskood. Yn 'e simmer fan 2018 naam se foar it sânde seizoen fan Brugklas 80 koarte ôfleverings fan elts 10 minuten op. Der earste dêrfan wie op 'e betide jûn fan moandei 3 septimber op 'e tillefyzje te sjen.
Tokizo Ichihashi
(9 juny 1909 - ?) wie in Japansk fuotballer.
Hersteld Herfoarme Tsjerke
De Hersteld Herfoarme Tsjerke (Hersteld Hervormde Kerk, (HHK) is in befynlik grifformeard Nederlânsk tsjerkegenoatskip dat foar in grut part bestiet út leden fan 'e eardere Herfoarme Tsjerke, dy't om gewissebeswieren net meigean woenen yn de fúzje mei de Grifformearde Tsjerken en de Evangelysk-Lutherske Tsjerke, dy't tegearre op 1 maaie 2004 fierder gongen as de Protestantske Tsjerke yn Nederlân (PKN). Ta de HHT hearre benammen gemeenten dy't yn it ferline ta de ortodoks-herfoarme rjochtingen fan it Grifformeard Ferbûn en Het Gekrookte Riet rekkene waarden. Op 1 jannewaris 2016 hie de HHT 58.952 leden.
Marjorie fan Bruce
Finzenskip
Foar Marjorie waard op befel fan Edwert I in koai yn 'e Toer fan Londen boud, mar de kening betocht him en stjoerde har ynstee nei in nonnekleaster yn Watton, dêr't se fjouwer jier lang yn iensume opsluting trochbrocht. Tsjin 1310, doe't har heit ûnderwilens safolle oerwinnings op 'e Ingelsen boekt hie dat hja in weardefolle gizelder wurden wie, waard Marjorie har foarm fan finzenskip wat ferlichte. Yn novimber 1314, nei't de Skotten de Ingelsen ferpletterjend ferslein hiene yn 'e Slach by Bannockburn en dêrby in grut tal Ingelske eallju kriichsfinzen nommen hiene, kaam hja úteinlik frij as ûnderdiel fan in útwikseling fan finzenen.
Houlik en ferstjerren
Werom yn Skotlân waard Marjorie troch har heit, de kening, úthylke oan ien fan syn trouste lienlju, Walter Stewart, 6e grutsteedhâlder fan Skotlân, dy't himsels ek op it slachfjild tige ûnderskaat hie. It houlik fûn plak yn 1315, doe't Marjorie njoggentjin jier wie. Har breidsskat omfette û.m. de barony fan Bathgate, yn West-Lothian (súdeastlik Skotlân). Tsjintwurdich wurdt yn Bathgate noch elts jier op 'e earste sneon yn juny it houlik tusken Marjorie en Walter fierd, wêrby't de plechtichheid en de dêropfolgjende prosesje troch de strjitten troch skoalbern yn kostúm neispile wurdt.
Carl Reinhold Sahlberg
Biografy
Carl Reinhold Sahlberg folge yn 1818 Carl Niclas Hellenius op as heechlearaar ekonomy en natuerlike histoarje oan de Universiteit fan Turku, doetiidsk de iennige universiteit fan Finlân. Yn 1827 waard de stêd Turku en de universiteit hast folslein troch brân ferwoastge. Wat oerbleau fan de natuerhistoaryske kolleksjes fan it museüm waarden dêrnei nei Helsinky brocht dêr't, wat letter de Universiteit fan Helsinky wurde soe, se op 'e noed naam. Sahlberg ferfong de samling dy't ferlern gien wie spile in grutte rol by it oprjochtsjen fan in botanyske tún yn Helsinky en in wittenskiplike feriening mei de namme "Societas pro fauna et flora fennica".
Masao Nozawa
wie in Japansk fuotballer.
Kimi Räikkönen
Oerstap nei auto’s
yn 1998 makke Kimi de oerstap nei de auto’s en ride it earste jier yn in de Formula Ford Euro Cup, yn de twa jier dernei 1999 en 2000 ride er yn de Formule Renault Kampioenskip dêr't er twa kear it kampioenskip wûn.
2012 – 2013
Ein 2011 wurdt oankundige dat Räikkönen yn 2012 werom komt yn de Formule 1 nei twa jier yn it Rally Kampioenskip riden te hawwen. Hy giet riden foar it tiim Lotus en kriget as ploechgenoat debutant Romain Grosjean. It seizoen ferint goed en Räikkönen wit sels in oerwinning te pakken yn Abu Dhabi. De earste Oerwinning foar Lotus sûnt 1987. Räikkönen wurdt op it eins els tredde yn it wrâldkampioenskip mei 207 punten. 74 punten efter de winner Sebastian Vettel.
2019 – 2021
2020 is net in goed seizoen it wurdt oer de kop set troch Koroana en foar Räikkönen sitte er oan it ein fan dit rommelige seizoen mar fjouwer punten yn en in 16de plak yn it einklassemint.
Begjin septimber fan it seizoen 2021 makket Räikkönen bekent dat er nei dit seizoen definityf stoppet yn de Formule yn. It seizoen wurdt net mear dominearre troch koroana mar Räikkönen testet posityf op dizze sykte, krekt foar de Grutte Priis fan Nederlân hy mist dêrtroch dizze wedstriid en de wedstriid op Monza.
Hitoshi Kodama
Kodama en it Frysk
Fan 'e 1990-er jierren ôf kaam de heechlearaar hast tsien jier lang eltse simmer yn Ljouwert om by de Fryske Akademy oan it earste oersetwurdboek Frysk-Japansk te wurkjen. Hy foltôge it wurdboek yn 2001, doe't er ûnderwilens al mei pinsjoen gien wie. It waard yn 2004 publisearre, telt 1.100 bledsiden en befettet likernôch 22.500 Frysk wurden mei harren betsjutting yn it Japansk.
Hitoshi Kodama ferstoar begjin febrewaris 2021 oan nierfalen. Hy waard 89 jier.
Myn Skip
Wurdearring
Age Veldboom en Cathrienus Herrema krigen yn desimber 2018 de Fryske Anjer fan it Fryske Prins Berhard Kultuerfûns. De priis waard op it Provinsjehûs útrikt troch Kommissaris fan de kening Arno Brok. De sjuery joech harren de priis ‘foar it stypjen fan de amateurkeunst op it mêd fan teäter, muzyk, skiednis en omtinken foar de natoer’. By de priis hearde it gedicht ‘Net te beteljen’ dat spesjaal foar de winners skreaun wie troch Eeltsje Hettinga.
Sjallûm fan Israel
De steat fan it lân wie tige ynstabyl, want al nei ien moanne kaam der ek in ein oan it regear fan Sjallûm. In oare kommandant, Menachem, in soan fan Gady út Israel's âlde haadstêd Tirsa, wie mei syn manlju nei de haadstêd Samaria tein. Menachem sette Sjallûm dêr as kening ôf, sloech him dea en naam sels it plak fan him as kening yn.
Río Grande (Argentynje)
De stêd leit 212 km fan provinsjehaadstêd Ushuaia en 2882 km fan Buenos Aires ôf.
Roses in Winter
Ynhâld
Bran hat, doe't er mear as hûndert jier lyn de marrok waard, de regel ynfierd dat nije wearwolven fan it momint dat se ta wearwolf makke wurde, persiis in jier de tiid krije om te learen hoe't se harren wolf behearskje moatte en hoe't se út eigen wil feroarje moatte fan wolf nei minske en oarsom. As se dat binnen dy tiid net leare kinne, moatte se ôfmakke wurde, sawol om 'e gewoane minsken tsjin harren te beskermjen, as om de wearwolven sels te beskermjen tsjin 'e reäksjes fan de gewoane minsken as sokke nije wolven de behearsking kwytreitsje soene en op minsken begjinne soene te jeien. Dy ûnmeilydsume mar needsaaklike regel hat mank de wearwolven al foar hiel wat brutsen herten soarge, en guon wolven dy't harren partner of ien of mear fan harren bern ôfmeitsje moatten hawwe, kinne net akseptearje dat foar Kara ynienen oare regels jilde.
Asil freget oft er Kara op net-magyske wize helpe mei, en dat wurdt tastien. Hy hellet dan ien fan syn swietrokichste roazen op, om't geuren faak tige sterk op it ûnthâld wurkje, en Kara no alle help brûke kin om 'e omstannichheden fan it momint te ferjitten. Ear't er weromgean kin nei it moetingssintrum, wurdt er oansprutsen troch syn âlde maat Devon, dy't ek gauris tiid trochbringt yn Asil syn kas, en sadwaande mei Kara yn 'e kunde kommen is. Devon hat himsels foar it earst yn mear as hûndert jier feroare yn in minske, inkeld en allinne om Asil oan te rieden foar Kara te sjongen wylst se besiket harsels te feroarjen. Dat Asil nimt behalven de roas ek ien fan Bran syn gitaren mei werom. De roas pleatst er ûnder Kara har noas, en neitiid sjongt er foar har, wylst er himsels begeliedt op it gitaar, in âld Spaansk ferske dat er trijehûndert jier lyn ek foar Devon syn dochter Freda songen hat. Healwei it liet jout er har in teken om yn in minske te feroarjen, en diskear slagget it Kara om sels de feroaring te begjinnen en te folbringen, oant se wer in famke is.